Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
IDF:n uskotaan kukistavan Hamasin Khan Younisissa lähiaikoina, -
ja se valmistautuu laajentamaan operaatioita rajakaupunki Rafahiin.
Ranskan mukaan ainoa tie Lähi-idän rauhaan ja turvallisuuteen -
on poliittinen ratkaisu konfliktiin.
Iran ja Venäjä raivostuivat USA:n kostoiskuista -
Iranin kätyreitä vastaan Irakissa, Syyriassa ja Jemenissä.
IDF on lähellä Hamasin tuhoamista Khan Younisissa Etelä-Gazassa.
Se on valmis laajentamaan operatiivista toimintaa -
Hamasin viimeiseen linnakkeeseen rajakaupunki Rafahiin Egyptin rajalle.
Puolustusministeri Joav Gallant totesi televisiopuheessa näin ja korosti, -
että maaoperaatiolla Hamas saadaan tuhottua.
Gallant painotti myös, -
että jokaisen Rafahissa taistelevan terroristin on syytä tietää, -
että häntä odottaa antautuminen tai kuolema. Kolmatta vaihtoehtoa ei ole.
Gallant paljasti, että Hamasin johtajat Yahya Sinwarin johdolla -
pakenevat IDF:n joukkoja piilopaikasta toiseen.
Hän ei ole voinut pitää yhteyttä ympäristöönsä, -
ja viime päivinä IDF-joukot ovat löytäneet materiaalia paikoista, -
joissa hän on äskettäin ollut, ja materiaalin ansiosta -
IDF parantaa toimintaansa ja kiristää otettaan Hamasin aikeista.
8104. pataljoonan komentajien ja sotilaiden tapaamisessa -
IDF:n panssarijoukkojen muistomerkillä Latrunissa -
pääministeri Benjamin Netanjahu -
toisti Israelin halun saavuttaa täydellinen voitto.
Olen vaikuttunut taistelutahdostanne, yhtenäisyydestänne taistelussa -
ja omistautumisesta päämäärälle.
Sanoin komentajillenne sen useita päiviä sitten -
ja sain hatun, jossa luki: "Täydellinen voitto".
Se on asian ydin: täydellinen voitto Hamasista.
Se on elintärkeää, koska se varmistaa Israelin turvallisuuden.
Vain siten voimme varmistaa uudet rauhansopimukset, -
jotka odottavat aikaansa.
Täydellinen voitto antaa kuolettavan iskun pahan akselille:
Iranille, Hizbollahille, hutheille ja tietysti Hamasille.
Niinpä mikään ei voi korvata täydellistä voittoa.
Entä jos emme saisi täydellistä voittoa?
Sotasiirtolaiset eivät voisi palata, uusi verilöyly olisi vain ajan kysymys -
ja Iran, Hizbollah ja muut juhlisivat tuhotessaan Lähi-idän.
Täydellistä voittoa ei voi korvata.
Netanjahu painotti uudelleen, -
että ellei tavoitteita saavuteta, sota Hamasia vastaan ei pääty.
Laskelmiemme mukaan olemme eliminoineet -
eli tappaneet tai haavoittaneet yli puolta Hamasin joukoista.
Olemme tuhonneet 18 24 pataljoonasta.
Suoritamme demilitarisointia tekemällä ratsioita -
jäljelle jääneitä terroristeja vastaan ja tuhoamme maanalaisia verkostoja.
Olemme matkalla täydelliseen voittoon, ja tahdon sanoa, -
että olemme sitoutuneet tavoitteeseen emmekä anna periksi.
Emme lopeta sotaa saavuttamatta täydellistä voittoa, -
joka palauttaa turvallisuuden etelään ja pohjoiseen.
Aiemmin Jerusalemissa Netanjahu -
tapasi Ranskan ulkoministeri Stephane Séjournén.
He keskittyivät siihen, miten torjua eskalaatio -
Iranin libanonilaista kätyriä Hizbollahia vastaan.
Tervetuloa ja kiitos vankkumattomasta tuestanne, -
jota Ranska on osoittanut raakalaisuutta vastaan alusta lähtien:
tuestanne ICJ:ssä ja naurettavassa kansanmurhasyytöksessä -
sekä muissa asioissa.
Kiitos myös humanitaarisesta lääkintäavustanne -
ja tietysti yhteistyöstä Libanon- kysymyksessä. Juteltavaa riittää.
Lehdistötilaisuudessa Séjourné totesi, -
että ainoa keino tuottaa Lähi-itään rauha ja turvallisuus -
on kattava Israelin ja palestiinalaisten välinen poliittinen ratkaisu.
Kaikki tämä on mahdollista, -
jos ja vain jos Israelin―palestiinalaisten konfliktiin -
saadaan poliittinen kahden rauhanomaisen valtion ratkaisu -
ja vain jos rauhanprosessia jatketaan viivytyksittä. Sillä on kiire.
Ilman poliittista ratkaisua ei saada oikeutta eikä kestävää rauhaa.
New Yorkissa YK:n turvallisuusneuvoston kokouksessa -
Venäjä ja erityisesti Iran esittivät perättömiä syytöksiä -
ja ilmaisivat raivonsa kostoiskuista, joita USA ja Iso-Britannia ovat tehneet-
Iranin kätyritaistelijoita vastaan Syyriassa, Irakissa ja Jemenissä.
USA jatkaa rankaisematta tuhon ja kaaoksen kylvämistä Lähi-idässä.
USA teki suurimman operaationsa Lähi-idässä sitten vuoden 2003 -
ja Joe Biden esitteli sen kostotoimena iskusta, -
joka oli tehty tunnistamattomalla lennokilla amerikkalaistukikohtaan, -
joka sijaitsee laittomasti Syyriassa. Kosto oli laiton.
Näemme näissä pullisteluyrityksissä ennen kaikkea halun vaikuttaa -
USA:n sisäpolitiikkaan ja halun korjata nykyhallinnon surkeaa imagoa -
presidentinvaalikampanjan kiihtyessä.
Kostot voivat johtaa kansainvälisten jännitteiden eskaloitumiseen -
ja siviiliuhreihin, joista USA:n strategit eivät piittaa.
Kaikki alueen vastarintaryhmät ovat itsenäisiä -
ja tekevät toimintapäätöksensä -
kansainvälisen lain mukaisten oikeuksiensa pohjalta.
Ne haluavat lopettaa USA:n laittoman läsnäolon alueellaan -
ja lopettaa Gazan kansanmurhan ja palestiinalaisalueiden miehityksen.
Siksi pyrkimys syyttää toimista Irania tai sen asevoimia -
on harhaanjohtavaa, perusteetonta ja sietämätöntä.
Iran ei pyri edistämään konfliktin leviämistä Lähi-idässä.
USA ja Iso-Britannia torjuivat perättömät syytökset painottaen, -
että USA:lla on itsepuolustusoikeus -
YK:n peruskirjan 51. artiklan mukaan.
USA suoritti täsmällisiä ilmaiskuja 2.2. Irakissa ja Syyriassa -
Iranin vallankumouskaartia ja siihen kytköksissä olevia taistelijoita vastaan
Tämä välttämätön ja suhteutettu teko suoritettiin -
USA:n itsepuolustusoikeuden nojalla, -
minkä YK:n peruskirjan 51. artikla vahvistaa.
Painotan myös, että iskut tehtiin erillään liittouman iskuista Jemenissä.
Näillä vastattiin Iranin tukemien huthien laittomiin iskuihin -
merenkulkua vastaan Punaisellamerellä.
Puhun suoraan: USA ei tahdo lisää konflikteja Lähi-itään -
kun pyrimme hillitsemään aktiivisesti Gazan sotaa.
Emme tavoittele suoraa konfliktia Iranin kanssa.
Jatkamme kuitenkin henkilökuntamme puolustamista laittomilta iskuilta.
USA:lla oli täysi oikeus kansainvälisen lain nojalla kostaa -
Iranin kätyrien toistuvat iskut USA:n joukkoja vastaan -
Irakissa, Syyriassa ja muualla, mutta se teki niin -
ilmoittamatta Irakin keskushallinnolle, mikä nosti metelin Irakissa, -
jossa Iran-myönteiset pitivät sitä suvereniteetin loukkauksena.
Muiden Lähi-idän maiden tavoin Irak ymmärsi, -
että sotilaamme kuolemaan vastataan.
Perjantain vastauksesta ei annettu ennakkoilmoitusta.
Me ilmoitimme Irakille heti iskujen tapahduttua.
Kohteet oli valikoitu huolellisesti.
Ne olivat komentokeskuksia sekä raketti-, ohjus- ja droonivarastoja.
Uskomme, että ne olivat luotettavia kohteita, -
ja ne valittiin siviiliuhrien välttämiseksi.
Olen nähnyt joitakin syytöksistä, -
että Irakin turvallisuusjoukot olisivat kärsineet henkilövahinkoja iskuissa, -
ja ne syytökset ovat huolestuttavia.
Se tarkoittaisi, että Iran-mieliset taistelijaryhmät toimivat -
virallisten Irakin turvallisuusjoukkojen lähellä.
Pentagonin lehdistösihteeri Pat Ryder puolestaan totesi, -
että vaikka on epäselvää, koituiko Iranille kuolonuhreja viime iskuista, -
USCENTCOM jatkaa vahinkoarviointia iranilaisten iskukohteiden osalta.
En mene CENTCOMin arvion edelle.
Voidaan päätellä, että iskuihin liittyy todennäköisesti henkilövahinkoja.
Varmistaaksemme tiedon oikeellisuuden -
meidän pitää antaa CENTCOMille aikaa arvion suorittamiseen.
Pidämme teidät ajan tasalla, kun saamme lisää tietoa.
Kiitos seurasta!
Kannustan rukoilemaan rauhaa Jerusalemille ja pelastusta Israelille.
TV7 Israel toimii lahjoitusten varassa eikä tavoittele voittoa, -
ja kaikki tuotanto on katsottavissa ilmaiseksi.
Jos tuotantomme on siunannut sinua ja haluat tukea kustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Siunattua illanjatkoa!
Nähdään tulevien ohjelmien parissa. Siihen saakka shalom Jerusalemista.
Suomennos: Maija Tuukkanen